ananddey/assamese-wiki-corpus huggingface dataset:
দিব্যা দত্ত

দিব্যা দত্ত (; জন্ম: ২৫ ছেপ্টেম্বৰ ১৯৭৭) এগৰাকী ভাৰতীয় অভিনেত্ৰী। মূলতঃ হিন্দী আৰু পাঞ্জাবী চিনেমাত অভিনয় কৰি ৰাষ্ট্ৰীয় চলচ্চিত্ৰ বঁটা আৰু ফিল্মফেয়াৰ অ’টিটি (OTT) বঁটাকে ধৰি বিভিন্ন প্ৰশংসা লাভ কৰিছে।

১৯৯৪ চনত “ইছক্ মে জীনা ইছক্ মে মৰনা” ছবিৰ জৰিয়তে হিন্দী চিনেমা জগতত দত্তই আত্মপ্ৰকাশ কৰে। তাৰ পিছত ১৯৯৫ চনৰ “বীৰগতি”ত মুখ্য চৰিত্ৰত অভিনয় কৰে। ১৯৪৭ চনৰ ভাৰত বিভাজনৰ পটভূমিত নিৰ্মিত পাঞ্জাবী ছবি “শ্বহীদ-ই-মহব্বত বুটা সিঙ“ত শিখ স্বামীৰ পৰা বিচ্ছিন্ন হোৱা মুছলমান পত্নী জয়নাবৰ মুখ্য চৰিত্ৰত অভিনয় কৰি তেওঁ দৃষ্টি আকৰ্ষণ কৰিছিল। ৰোমান্টিক ড্ৰামা “বীৰ-জাৰা“ (২০০৪), কমেডী “ৱেলকাম টু সজ্জনপুৰ“ (২০০৮),“দিল্লী-৬“ (২০০৯),“ষ্টেনলি কা ডাব্বা“ (২০১১) “হিৰোইন“ (২০১২), আৰু থ্ৰিলাৰ “বদলাপুৰ“ (২০১৫) ছবিত সহযোগী চৰিত্ৰত অভিনয় কৰি দত্তই অধিক চৰ্চিত হয়। ২০১৩ চনত বায়’পিক “ভাগ মিলখা ভাগ“ত মিলখা সিঙৰ ভগ্নীৰ চৰিত্ৰত অভিনয় কৰি তেওঁ প্ৰশংসা লাভ কৰে। সামাজিক ড্ৰামা “ইৰাদা“ত (২০১৭) অভিনয় কৰা দত্তক শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটাৰে সন্মানিত কৰা হয়।

টেলিভিছনত তেওঁ “সংবিধান“ (২০১৪) ধাৰাবাহিকত পূৰ্ণিমা বেনাৰ্জীৰ চৰিত্ৰত অভিনয় কৰিছিল। থ্ৰিলাৰ ছিৰিজ স্পেচিয়েল “ওপিএছ“ত (২০২০) অভিনয় কৰি ফিল্মফেয়াৰ ওটিটি বঁটা লাভ কৰে। তেওঁ “দ্য ষ্টাৰছ ইন মাই স্কাই“ নামৰ এখন গ্ৰন্থও লিখিছে।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:উৰ্দু চলচ্চিত্ৰৰ অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
আম্ৰপালি ডুবে

আম্ৰপালি ডুবে (ইংৰাজী: Amrapali Dubey; জন্ম: ১১ জানুৱাৰী ১৯৮৭) এগৰাকী ভাৰতীয় অভিনেত্ৰী যিয়ে মূলতঃ ভোজপুৰী চিনেজাত কাম কৰে। ভোজপুৰী চলচ্চিত্ৰৰ অন্যতম সৰ্বাধিক পাৰিশ্ৰমিক পোৱা আৰু প্ৰতিষ্ঠিত অভিনেত্ৰী হিচাপে পৰিচিত ডুবেই চাৰিটা ভোজপুৰী ফিল্ম এৱাৰ্ডছ আৰু দুটা আন্তঃৰাষ্ট্ৰীয় ভোজপুৰী ফিল্ম এৱাৰ্ডছকে ধৰি কেইবাটাও সন্মান লাভ কৰিছে।

ডুবেয়ে ২০০৯ চনত টেলিভিছন ধাৰাবাহিক সাত ফেৰে – চলোনী কা চফৰৰ জৰিয়তে অভিনয় জীৱনৰ পাতনি মেলে। ৰেহনা হায় তেৰী পালকৌ কি ছাওঁ মেঁত সুমন চৰিত্ৰত কৰা অভিনয়ৰ পিছত তেওঁ ২০১৪ চনত নিৰহুয়া হিন্দুস্তানীৰ জৰিয়তে ভোজপুৰী চলচ্চিত্ৰত আত্মপ্ৰকাশ কৰে। তেওঁ নিৰহুয়া হিন্দুস্তানী ২ (২০১৭), বৰ্ডাৰ (২০১৮), নিৰহুয়া হিন্দুস্তানী ৩ (২০১৮), নিৰহুয়া চলল লণ্ডন (২০১৯), শ্বেৰ সিং (২০১৯), আশিকী (২০২২), লাভ বিবাহ ডট কম (২০২২) আৰু ডোলী চাজা কে ৰাখনা (২০২২) আদি সফল ছবিৰ জৰিয়তে এগৰাকী আগশাৰীৰ ভোজপুৰী অভিনেত্ৰী হিচাপে নিজকে প্ৰতিষ্ঠা কৰে। তেওঁ দিনেশ লাল যাদৱৰ সৈতে তেওঁৰ অন-স্ক্ৰীণ যুটিৰ বাবেও পৰিচিত। তেওঁৰ ছবি বৰ্ডাৰ বিশ্বজুৰি চতুৰ্থখন সৰ্বাধিক উপাৰ্জন কৰা ভোজপুৰী ছবি হিচাপে পৰিগণিত হৈছে।

প্ৰাৰম্ভিক জীৱন

১৯৮৭ চনৰ ১১ জানুৱাৰীত উত্তৰ প্ৰদেশৰ গোৰখপুৰ জিলাত ডুবেৰ জন্ম হৈছিল।

কেৰিয়াৰ

ডুবেয়ে টেলিভিছনৰ জৰিয়তে নিজৰ কেৰিয়াৰ আৰম্ভ কৰিছিল আৰু তেওঁ সাত ফেৰে – চলোনী কা চফৰত শ্বেতা সিং, মাইকাত টিনা, ৰেহনা হায় তেৰী পালকৌ কি ছাওঁ মেঁত সুমন প্ৰতাপসিং আৰু মেৰা নাম কৰেগী ৰোচনত ৰীত সিং চৰিত্ৰত অভিনয় কৰাৰ বাবে পৰিচিত।

ডুবেয়ে নিৰহুয়া হিন্দুস্তানীৰ জৰিয়তে ভোজপুৰী চলচ্চিত্ৰত কেৰিয়াৰ আৰম্ভ কৰিছিল। ইয়াৰ পিছত তেওঁ পাটনা চে পাকিস্তান, নিৰহুয়া হিন্দুস্তানী ২, বৰ্ডাৰ, নিৰহুয়া হিন্দুস্তানী ৩, নিৰহুয়া চলল লণ্ডন, জয় বীৰু, শ্বেৰ সিং, আশিকী, লাভ বিবাহ ডট কম আৰু ডোলী চাজা কে ৰাখনাৰ দৰে সফল ছবিৰ জৰিয়তে এগৰাকী আগশাৰীৰ অভিনেত্ৰী হিচাপে নিজকে প্ৰতিষ্ঠা কৰে।

সংবাদ মাধ্যমৰ প্ৰতিচ্ছবি

ডুবে ভোজপুৰী ছবি জগতৰ অন্যতম জনপ্ৰিয় আৰু সৰ্বাধিক পাৰিশ্ৰমিক পোৱা অভিনেত্ৰী হিচাপে গণ্য কৰা হয়। ৪.৯ নিযুততকৈও অধিক অনুগামীৰে তেওঁ ইনষ্টাগ্ৰামত আটাইতকৈ বেছি অনুসৰণ কৰা ভোজপুৰী অভিনেত্ৰীসকলৰ ভিতৰত অন্যতম।

তথ্যসূত্ৰ

শ্ৰেণী:ভোজপুৰী চলচ্চিত্ৰৰ অভিনেত্ৰী
কমতাপুৰ স্বায়ত্বশাসিত পৰিষদ

কমতাপুৰ স্বায়ত্বশাসিত পৰিষদ ( (KAC)) হৈছে কোচ-ৰাজবংশী জনগোষ্ঠীৰ বিকাশ আৰু সুৰক্ষাৰ বাবে ভাৰতৰ অসম ৰাজ্যৰ এটা স্বায়ত্বশাসিত প্ৰশাসনীয় বিভাগ। পৰিষদখন ২০২০ চনত গঠন কৰা হৈছিল। ইয়াত বড়োলেণ্ড ক্ষেত্ৰীয় পৰিষদ আৰু ৰাভা হাচং স্বায়ত্বশাসিত পৰিষদ অঞ্চলৰ বাহিৰে সমগ্ৰ অবিভক্ত গোৱালপাৰা জিলা অন্তৰ্ভুক্ত কৰা হৈছে।

ইতিহাস

২০২০ চনৰ ২৪ মাৰ্চত বিজেপি নেতৃত্বাধীন এনডিএ চৰকাৰে অসম বিধানসভাত কমতাপুৰ স্বায়ত্বশাসিত পৰিষদ বিল উত্থাপন কৰে। ভাৰতীয় জাতীয় কংগ্ৰেছ আৰু এআইইউডিএফে এই বিলখনৰ বিৰোধিতা কৰে। অৱশ্যে সেই বছৰৰ ছেপ্টেম্বৰ মাহত অসম বিধানসভাত বিল খন গৃহীত হয়।

২০২১ চনৰ জানুৱাৰী মাহত অসম ৰাজ্য চৰকাৰে ঘোষণা কৰিছিল যে নৱগঠিত কামতাপুৰ স্বায়ত্বশাসিত পৰিষদ, মৰাণ স্বায়ত্বশাসিত পৰিষদ, মটক স্বায়ত্বশাসিত পৰিষদ আৰু বড়ো কছাৰী কল্যাণ স্বায়ত্বশাসিত পৰিষদে অন্তৱৰ্তীকালীন পৰিষদ গঠন কৰিব। যিহেতু ২০২১ চনৰ অসম বিধানসভা নিৰ্বাচনৰ পূৰ্বে এই স্বায়ত্বশাসিত পৰিষদসমূহৰ নিৰ্বাচন সম্ভৱ হোৱা নাছিল, সেইকাৰণে চৰকাৰে কামতাপুৰ স্বায়ত্বশাসিত পৰিষদৰ বাবে ৩০ জন সদস্য, মৰাণ স্বায়ত্বশাসিত পৰিষদ আৰু মটক স্বায়ত্বশাসিত পৰিষদৰ বাবে ২৫ জন সদস্য আৰু বড়ো কছাৰী কল্যাণ স্বায়ত্বশাসিত পৰিষদৰ বাবে ৪০ জন সদস্যক মনোনীত কৰে।

অধিক চাওক

মৰাণ স্বায়ত্বশাসিত পৰিষদ
ৰাভা হাছং স্বায়ত্বশাসিত পৰিষদ
কমতাপুৰ

তথ্য সংগ্ৰহ

শ্ৰেণী:অসমৰ প্ৰশাসন
শ্ৰেণী:অসমৰ স্বায়ত্বশাসিত পৰিষদ
শ্ৰেণী:কামতাপুৰ
নীলাচল স্থাপত্যশৈলী

নীলাচল স্থাপত্যশৈলী ভাৰতৰ অসমত উদ্ভৱ হোৱা হিন্দু মন্দিৰ স্থাপত্যশৈলী। অসমৰ হিন্দু ধৰ্মৰ ঐতিহাসিক মঠ-মন্দিৰ সমূহ ঘাইকৈ নীলাচল স্থাপত্যশৈলী। ৰথৰ আৰ্হিত নিৰ্মাণ কৰা বহুভূজাকৃতিৰ ভূমিৰ ওপৰত কেইবাটাও সুউচ্চ শিখৰে গঠিত মন্দিৰ এই শৈলীৰ বিশেষত্ব। এই সংমিশ্ৰিত স্থাপত্যশৈলী পোন প্ৰথমবাৰৰ বাবে নীলাচল পাহাৰত অৱস্থিত কামাখ্যা মন্দিৰত ব্যৱহাৰ কৰা হৈছিল। কোঁচ ৰজাসকলে আৰম্ভ কৰা এই শৈলী পিছলৈ আহোম ৰজাসকলৰ সময়ত জনপ্ৰিয়তা লাভ কৰে।

উৎপত্তি

কোঁচ ৰজা বিশ্বসিংহয়ে পুৰণি কামাখ্যা মন্দিৰৰ ধ্বংসাৱশেষত পুনৰ উপাসনা প্ৰচলন কৰিছিল। তেওঁৰ পুত্ৰ নৰনাৰায়ণে ধ্বংসাৱশেষত পৰিণত হোৱা কামাখ্যা মন্দিৰ আশে-পাশে সিঁচৰিত হৈ থকা সামগ্ৰীৰে পুনৰ নিৰ্মাণ আৰম্ভ কৰিছিল। তেওঁ শিল্পী আৰু কলা-কুশলী সকলক আনিবলৈ মেঘমুকুন্দ সেনাপতিক নিৰ্দেশ দিছিল। মেঘমুকুন্দয়ে দুবাৰকৈ শিলৰ শিখৰ নিৰ্মাণ কৰিবলৈ অসমৰ্থ হোৱাৰ পিছত ইটাৰে বৰ্তমান শিখৰ নিৰ্মাণ কৰায়। এই নিৰ্মাণকাৰ্যত ব্যৱহৃত শিল্পী আৰু স্থাপত্যবিদ সকল ঘাইকৈ বংগৰ ইছলামীয় স্থাপত্যশৈলীৰ লগত পৰিচিত আছিল। সেয়ে মন্দিৰৰ শিখৰ সমূহ বেছি ওখ নহয় আৰু গম্বুজৰ প্ৰভাৱ পৰিলক্ষিত হয়। ইয়াৰ লগতে মিনাৰশৈলীৰ ছাঁ পৰা অংগশিখৰ এই স্থাপত্যশৈলীৰ অন্যতম বৈশিষ্ট্য।

উদাহৰণ

কামাখ্যা মন্দিৰ
জয় দৌল, শিৱসাগৰ
সিদ্ধেশ্বৰ দেৱালয়, শুৱালকুছি

তথ্য উৎস

শ্ৰেণী:স্থাপত্য
চাবুৱা (বিধানসভা সমষ্টি)

২০২৩ চনত ডিব্ৰুগড় লোকসভা সমষ্টিৰ লাহোৱাল আৰু লখিমপুৰ লোকসভা সমষ্টিৰ চাবুৱা বিধানসভা সমষ্টি লগলগাই চাবুৱা-লাহোৱাল বিধানসভা সমষ্টি নতুনকৈ গঠন কৰা হয়৷

বিধায়কসকল

নিৰ্বাচন
নাম
দল
১৯৭৮
জ্ঞান গগৈ

১৯৮৩
উপেন্দ্ৰ সনাতন

১৯৮৫
ভূৱন বৰুৱা

১৯৯১
উপেন্দ্ৰ সনাতন

১৯৯৬
ভূৱন বৰুৱা

২০০১
ৰাজু চাহু

২০০৬
২০১১
২০১৬
বিনোদ হাজৰিকা

২০২১
পোনাকণ বৰুৱা

লগতে চাওক

চাবুৱা-লাহোৱাল বিধানসভা সমষ্টি

তথ্য সংগ্ৰহ
চায়াকা মুৰাটা

চায়াকা মুৰাটা (村田沙耶香 , ; জন্ম:১৪ আগষ্ট, ১৯৭৯) বা মুৰাটা চায়াকা এগৰাকী জাপানী সাহিত্যিক। তেওঁ সাহিত্যৰ বাবে নতুন লেখকক প্ৰদান কৰা গুঞ্জ বঁটা, নমা সাহিত্য বঁটা, মিছিমা অ’কিঅ’ প্ৰাইজ আৰু আকুটাগৱা প্ৰাইজ লাভ কৰিছে।

জীৱনপঞ্জী

১৯৭৯ চনত জাপানৰ চিবা প্ৰিফেকচাৰৰ ইনজাইত মুৰাটাৰ জন্ম হৈছিল। সৰুতে প্ৰায়ে তেওঁ তেওঁৰ ককায়েক আৰু মাকৰ পৰা ধাৰলৈ লৈ বিজ্ঞানৰ কল্পকাহিনী আৰু ৰহস্য উপন্যাস পঢ়িছিল, আৰু প্ৰাথমিক বিদ্যালয়ৰ চতুৰ্থ শ্ৰেণীত নিজ হাতে এখন উপন্যাস লিখিবলৈ চেষ্টা কৰিছিল। জীয়েকক উৎসাহিত কৰিবলৈ মাকে লিখিবলৈ বুলি তেওঁক এটা ৱৰ্ড প্ৰচেছৰ কিনি দিছিল। মুৰাটাই ইনজাইত মাধ্যমিক বিদ্যালয়ৰ শিক্ষা সম্পূৰ্ণ কৰাৰ পিছত, তেওঁৰ পৰিয়ালটো ট’কিঅ’লৈ যায়, য’ত তেওঁ কাচিৱা হাইস্কুলৰপৰা স্নাতক ডিগ্ৰী লাভ কৰে। তেওঁ তামাগৱা বিশ্ববিদ্যালয়ত পঢ়িছিল।

তেওঁৰ প্ৰথমখন উপন্যাস ‘জ্যুন্যু’ (ব্ৰেষ্টফিডিং)এ নতুন লেখকক প্ৰদান কৰা গুঞ্জ প্ৰাইজ লাভ কৰিছিল। ২০১৩ চনত ‘Shiro-iro no machi no, sono hone no taion no’ (অফ বনচ্‌, অফ বডি হিট, অফ হোৱাইটনিং চিটি)ৰ বাবে তেওঁ মিছিমা অ’কিঅ’ বঁটা আৰু ২০১৪ চনত ‘চেঞ্চ অৱ জেণ্ডাৰ এৱাৰ্ড’ নামে এটি বিশেষ বঁটা লাভ কৰে। ২০১৬ চনত তেওঁৰ দশম উপন্যাস ‘কমবিনি নিনজেন’-এ সন্মানীয় আকুটাগৱা বঁটা লাভ কৰে আৰু সেই বৰ্ষতে ‘ভগ’ আলোচনীৰ জাপান সংস্কৰণত বছৰটোৰ মহিলা ৰূপে তেওঁৰ নাম উল্লেখ হয়। জাপানত ‘কমবিনি নিনজেন’ৰ ১.৫ মিলিয়ন কপি বিক্ৰী হয় আৰু ২০১৮ চনত ‘কন্ভিনিয়েঞ্চ ষ্ট’ৰ ৱ’মেন’ শীৰ্ষকেৰে কিতাপখন ইংৰাজীলৈ অনুবাদ হয়। ইংৰাজী ভাষালৈ অনুবাদ হোৱা এইখনেই তেওঁৰ প্ৰথম কিতাপ। পিছত ৩০টাতকৈও অধিক ভাষাত উপন্যাসখনৰ অনুবাদ প্ৰকাশ পায়।

২০১৭ চনলৈকে মুৰাটাই ট’কিঅ’ৰ ‘কন্ভিনিয়েঞ্চ ষ্ট’ৰ’ত কেৰাণী হিচাপে পাৰ্ট-টাইম কাম কৰিছিল।

লেখনশৈলী

মুৰাকাৰ লেখনীত সমাজত সততে দেখা পোৱা পুৰুষ আৰু মহিলাৰ মাজৰ অসামঞ্জস্যসমূহৰ উল্লেখ হৈছে; বিশেষকৈ সাহিত্যৰ মাজেৰে তেওঁ লৈংগিক বিভেদ, অভিভাৱকত্ব আৰু যৌনতা সন্দৰ্ভত মুকলিকৈ আলোচনা কৰিছে। তেওঁৰ লেখনীৰ বহুতো বিষয় বস্তু আৰু চৰিত্ৰ তেওঁ ‘কন্‌ভিনিয়েঞ্চ ষ্ট’ৰ’ত কাম কৰি থকাৰ সময়ত হোৱা অভিজ্ঞতা আৰু দৈনন্দিন পৰ্যৱেক্ষণৰ আলমত গঢ় লৈ উঠিছে। ‘চিলভাৰ চং’ আৰু ‘অফ বনচ্‌, অফ বডি হিট, অফ হোৱাইটনিং চিটি’ত তেওঁ খোলাকৈ কৈশোৰ যৌনতা বিষয়ত আলোকপাত কৰিছে।

স্বীকৃতি

+
বৰ্ষ
বঁটা
শীৰ্ষক
টোকা
২০০৩
গুঞ্জ প্ৰাইজ ফ’ৰ নিউ ৰাইটাৰ
Gin iro no uta (ギンイロノウタ)
বিজেতা
২০১০
মিছিমা য়ুকিঅ’ প্ৰাইজ
Satsujin shussan (殺人出産)
বিজেতা
২০১৬
আকুটাগৱা প্ৰাইজ
কমবিনি নিনজেন (コンビニ人間)
বিজেতা

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:সাহিত্যিক
শ্ৰেণী:জাপানৰ ব্যক্তি
প্ৰজ্ঞাসুন্দৰী দেৱী

প্ৰজ্ঞাসুন্দৰী দেৱী (জন্ম ১৮৮৪ – মৃত্যু ১৯৫০) এগৰাকী ভাৰতীয় ৰন্ধন প্ৰণালী বিষয়ক গ্ৰন্থ লেখিকা আৰু আলোচনী সম্পাদক আছিল। ১৯০২ চনত প্ৰকাশিত তেওঁৰ আমিষ ও নিৰামিষ বঙালী সাহিত্যৰ এখন তাৎপৰ্যপূৰ্ণ ৰন্ধন প্ৰণালী বিষয়ক গ্ৰন্থ। ১৮৯৭ চনৰ আৰম্ভণিৰ পৰা প্ৰজ্ঞাসুন্দৰীয়ে পূণ্য নামৰ এখন আলোচনী প্ৰকাশ কৰিছিল।

প্ৰাৰম্ভিক জীৱন

প্ৰজ্ঞাসুন্দৰী দেৱী বিজ্ঞানী হেমেন্দ্ৰনাথ ঠাকুৰ তথা নীপময়ী/নৃপময়ী দেৱীৰ জীয়ৰী। তেওঁৰ ককাদেউতাক দেবেন্দ্ৰনাথ ঠাকুৰ আছিল এজন দাৰ্শনিক আৰু আজো-ককাদেউতাক দ্বাৰকানাথ ঠাকুৰ আছিল এজন উদ্যোগপতি। ন'বেল বঁটা বিজয়ী সাহিত্যিক তথা কবি ৰবীন্দ্ৰনাথ ঠাকুৰ আছিল তেওঁৰ খুৰাক।

ব্যক্তিগত জীৱন

১৮৯১ চনত প্ৰজ্ঞাসুন্দৰী দেৱী ৰসৰাজ লক্ষ্মীনাথ বেজবৰুৱাৰ সৈতে বিবাহ পাশত আৱদ্ধ হয়। তেওঁলোক চাৰিগৰাকী সন্তানৰ পিতৃ-মাতৃ আছিল যদিও এজন বহু কম বয়সতে ঢুকায়। উল্লেখযোগ্য যে লক্ষ্মীনাথ বেজবৰুৱায়ে প্ৰজ্ঞাসুন্দৰী দেৱীক তেওঁৰ ৰন্ধন প্ৰণালীবোৰ কিতাপ আকাৰে প্ৰকাশ কৰিবলৈ উৎসাহিত কৰিছিল। ১৯৫০ চনত প্ৰজ্ঞাসুন্দৰী দেৱীয়ে ইহলীলা সম্বৰণ কৰে।

লগতে চাওক

লক্ষ্মীনাথ বেজবৰুৱা
ৰবীন্দ্ৰনাথ ঠাকুৰ

তথ্য সূত্ৰ

শ্ৰেণী:অসমৰ ব্যক্তি
কান্তা গুপ্তা

চন্দেৰ কান্তা গুপ্তা (এফআৰচিএছ) (৮ অক্টোবৰ ১৯৩৮ – ২৭ মাৰ্চ ২০১৬) আছিল মেনিট'বা বিশ্ববিদ্যালয়ৰ গণিতশাস্ত্ৰৰ এগৰাকী বিশিষ্ট অধ্যাপক। বিমূৰ্ত বীজগণিত আৰু শ্ৰেণী তত্ত্বত কৰা গৱেষণাৰ বাবে তেওঁক জনা যায়। বিভিন্ন শ্ৰেণীত থকা স্বসমাকৃতিকতা (automorphism) তেওঁৰ অধিকাংশ গৱেষণাত চৰ্চাৰ বিষয় আছিল।

স্বীকৃতি

১৯৯১ চনত তেখেত কানাডাৰ ৰয়েল ছ'ছাইটিৰ এগৰাকী সভ্য হিচাপে নিৰ্বাচিত হয়।
২০০০ চনত তেওঁক ক্ৰেইজাৰ-নেলছন বঁটাৰে সন্মানীত কৰা হয়।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় শিক্ষাবিদ
শ্ৰেণী:মৃত ব্যক্তি
শ্ৰেণী:ভাৰতীয় মহিলা গণিতজ্ঞ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
বৰ্গ (জীৱবিদ্যা)

]]ৰ পাছতেই বৰ্গক ৰখা হৈছে।
বৰ্গ (ইংৰাজী: order, অৰ্ডৰ; লেটিন: ordo, অৰ্ড') জীৱবৈজ্ঞানিক শ্ৰেণীবিভাজন ত জীৱৰ বৰ্গীকৰণৰ এটা প্ৰধান গোট। জীৱৰ বৰ্গীকৰণত ক্ৰমে অধিজগৎ, জগৎ, পৰ্ব আৰু শ্ৰেণীৰ পাছতেই বৰ্গক ৰখা হৈছে। এটা বৰ্গক কেইবাটাও সৰু সৰু পৰিয়ালত ভাগ কৰা হৈছে। ইয়াৰ উপৰিও শ্ৰেণী আৰু বৰ্গ, বৰ্গ আৰু পৰিয়াল বা যিকোনো দুটা ক্ৰমিক গোটৰ মাজত বহুটো উপগোট নাইবা অধিগোট আদি থাকে।

ইতিহাস

জাৰ্মান উদ্ভিদবিদ আগাষ্টাছ কুইকিনাছ ৰিভিনাছে ১৬৯০ চনত, তেওঁৰ ধাৰাবাহিক ভাৱে প্ৰকাশিত এটি প্ৰবন্ধত বৰ্গ যে এটা সুনিৰ্দিষ্ট নামৰে সৈতে এটা বিশিষ্ট বৰ্গীয় স্থান সেইটো প্ৰথমবাৰৰ বাবে উল্লেখ কৰিছিল। কেৰলাছ লিনিয়াছে তেওঁৰ ছিষ্টেমা নেচাৰিয়াত (১৭৩৫, প্ৰথম সংস্কৰণ) বৰ্ণিত তেওঁৰ ৰাজ্য সমূহৰ (এনিমেল, ভেজিটেবিল আৰু লেপিডিয়াম) বিভাজনত, ইয়াক প্ৰথম পদ্ধতিগত ভাৱে ব্যৱহাৰ কৰিছিল।

তথ্য সংগ্ৰহ

শ্ৰেণী:বৈজ্ঞানিক শ্ৰেণীবিন্যাস
ন'বেল বঁটা (২০১২)

ন'বেল বঁটা বছৰি প্ৰদান কৰা এটা অতি সন্মানীয় পুৰস্কাৰ। স্কাণ্ডিনেভিয়ান সমিতিয়ে এই বঁটা কলা আৰু বিজ্ঞানৰ কেইটামান শাখাত আগবঢ়োৱা অতি বিশেষ অৱদানৰ বাবে প্ৰদান কৰে। ডাইনামাইটৰ আৱিষ্কাৰক ছুইডেনৰ আলফ্ৰেড ন'বেল-ৰ ইচ্ছাপত্ৰ অনুসৰি ১৮৯৫ চনত এই বঁটা স্থাপন কৰা হয়। ১৯০১ চনত প্ৰথমে এই বঁটা প্ৰদান কৰা হৈছিল। ২০১২ বৰ্ষত নিম্নোক্ত সকললৈ এই বঁটা আগবঢ়োৱা হৈছে।

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
ছেৰ্গে হেৰোচি (Serge Haroche)

স্বতন্ত্ৰ কোৱাণ্টাম ব্যৱস্থাৰ মাপ আৰু পৰিচালনাৰ ক্ষেত্ৰত অনা বৈপ্লৱিক প্ৰায়োগিক পদ্ধতি (ground-breaking experimental methods that enable measuring and manipulation of individual quantum systems)"
|
ডেভিড জে. ৱাইনলেণ্ড (David J. Wineland)

২
ৰসায়ন বিজ্ঞান
|
ৰবাৰ্ট জে. লেফ্‌ক'ৱিজ (Robert J. Lefkowitz)

G-প্ৰ'টিন একত্ৰিত ৰিচেপ্টৰ সম্বন্ধীয় গৱেষণা ("for studies of G-protein-coupled receptors")
|
ব্ৰায়ান কে. ক'বিল্‌কা (Brian K. Kobilka)

৩
ফিজিঅ'লজী বা মেডিচিন
|
ছাৰ জন বি. গৰ্ডন (Sir John B. Gurdon)

এওঁলোকে আৱিষ্কাৰ কৰিছিল যে পৰিণত কোষকো পুনৰ প্ৰ'গ্ৰাম কৰি প্লুৰিপ'টেণ্ট কোষত পৰিণত কৰিব পৰা যায় ("for the discovery that mature cells can be reprogrammed to become pluripotent")
|
শ্বিন্যা য়ামানাকা (Shinya Yamanaka)

৪
সাহিত্য
|
মো য়ান (Mo Yan)

যিজনে দৃষ্টিভ্ৰমিত বাস্তৱতাৰে লোক-সাধু, বুৰঞ্জী আৰু সমসাময়িকক বান্ধি ৰাখিবলৈ সক্ষম ("who with hallucinatory realism merges folk tales, history and the contemporary").

৫
শান্তিৰ ন'বেল বঁটা
|
ইউৰোপীয় সংঘ (European Union)

ছয় দশকতকৈও বেছি সময় ধৰি ইউৰোপত গণতন্ত্ৰ, মানৱ অধিকাৰ লগতে শান্তি আৰু সম্প্ৰীতি অটুট ৰখাৰ বাবে কাৰ্যৰত হৈ থকাৰ বাবে ("for over six decades contributed to the advancement of peace and reconciliation, democracy and human s in Europe".)

৬
অৰ্থনীতি
|
এলভিন ই. ৰথ (Alvin E. Roth)

সুস্থিৰ বণ্টন আৰু বজাৰ ৰূপাঙ্কনৰ আচৰণ তত্বৰ বাবে("for the theory of stable allocations and the practice of market design")
|
লয়ড এছ. ছেপ্‌লী (Lloyd S. Shapley)

তথ্য সংগ্ৰহ

বাহ্যিক সংযোগ

Official website of the Royal Swedish Academy of Sciences
Official website of the Nobel Foundation
Downloadable Database of Nobel Laureates

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
মাছৌদ কিমিয়াই

মাছৌদ কিমিয়াই (ফাৰ্চী: مسعود کیمیایی; জন্ম ২৯ জুলাই ১৯৪১) হৈছে এজন ইৰানী চলচ্চিত্ৰ পৰিচালক, চিত্ৰনাট্যকাৰ আৰু প্ৰযোজক।

জীৱনী

চলচ্চিত্ৰ বা নাট্যশাস্ত্ৰৰ কোনো আনুষ্ঠানিক শৈক্ষিক প্ৰশিক্ষণ অবিহনে, আৰু কেৱল মাত্ৰ কেইবছৰমান সহকাৰী পৰিচালক হিচাপে কাম কৰাৰ অভিজ্ঞতাৰেই কিমিয়াই ইৰানী চলচ্চিত্ৰ জগতৰ এক ঐতিহাসিক ব্যক্তিত্বত পৰিণত হৈছিল। তেওঁ চিনেমা চাই চাই চলচ্চিত্ৰ নিৰ্মাণ শিকিছিল আৰু চলচ্চিত্ৰ জগতৰ সৈতে তেওঁৰ সম্পৰ্ক প্ৰাৰম্ভিক দিনৰেপৰা গঢ়ি উঠিছিল।

কিমিয়াই প্ৰথমতে এজন সহকাৰী পৰিচালক হিচাপে নিজৰ ক্ৰীড়া জীৱন আৰম্ভ কৰিছিল আৰু ১৯৬৮ চনত কাম ষ্ট্ৰেঞ্জাৰ নামৰ চলচ্চিত্ৰখনেৰে পৰিচালক হিচাপে আত্মপ্ৰকাশ কৰিছিল। তেওঁৰ দ্বিতীয়খন চলচ্চিত্ৰ কৈছৰ (১৯৬৯) আৰু দাৰিউশ্ব মেহৰজুয়ীৰ দ্য কাউ নামৰ চলচ্চিত্ৰখনে ইৰানী চলচ্চিত্ৰ উদ্যোগত এক ঐতিহাসিক পৰিৱৰ্তন আনিছিল। এই চলচ্চিত্ৰ দুখনক "ইৰানী নতুন ঢৌ"ৰ প্ৰথম চলচ্চিত্ৰ হিচাপে গণ্য কৰা হয়। কৈছৰ চিনেমাখনে বক্স অফিচত অভূতপূৰ্ব সফলতা লাভ কৰিছিল আৰু ইয়াৰ জৰিয়তে উদ্যোগটোত ইয়াৰ আগতে কেতিয়াও সুযোগ নোপোৱা তৰুণ তথা প্ৰতিভাৱান চলচ্চিত্ৰ নিৰ্মাতাসকলৰ বাবে এক নতুন পথ মুকলি হৈছিল।

তেওঁৰ চলচ্চিত্ৰসমূহৰ মূল বিষয়-বস্তু হৈছে সমাজৰ উপান্ত শ্ৰেণীৰ লোকসকল আৰু তেওঁৰ কাহিনীৰ নায়ক-বিৰোধী চৰিত্ৰসমূহ সাধাৰণতে কাহিনীৰ শেষত মৃত্যুমুখত পৰে। কেইবাবছৰ ধৰি বাণিজ্যিক চলচ্চিত্ৰৰ বহু পৰিচালকে তেওঁৰ কৈছৰ চিনেমাখনৰ শৈলী অনুকৰণ কৰিছিল, কিন্তু পৰৱৰ্তী সময়ত তেওঁ যুৱ প্ৰতি নায়কসকলৰ ওপৰত নিজৰ মনোযোগ কেন্দ্ৰীভূত কৰে। তেওঁ সাধাৰণতে নিজেই চিত্ৰনাট্যসমূহ লিখে আৰু ইয়াত পৰম্পৰাগত জনসাধাৰণৰ উপভাষাৰ ওপৰত আধাৰিত কথিত ভাষা ব্যৱহাৰ কৰে, যিয়ে ইৰানীয়াসকলৰ মাজত সমাদৰ লাভ কৰাৰ লগতে ইয়াৰ অবাস্তৱ প্ৰকৃতিৰ বাবে সমালোচনাৰো সন্মুখীন হৈছে।

১৯৯১ চনত ৪১সংখ্যক বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত তেওঁৰ স্নেক ফেং চলচ্চিত্ৰখনৰ বাবে তেওঁক সন্মানীয় বঁটা প্ৰদান কৰা হয়। এয়া তেওঁৰ একমাত্ৰ আন্তঃৰাষ্ট্ৰীয় বঁটা নাছিল। ১৯৭৯ চনত কায়ৰো আন্তঃৰাষ্ট্ৰীয় চলচ্চিত্ৰ মহোৎসৱত তেওঁ নিজৰ দ্য জাৰ্নি অৱ দ্য ষ্টোন নামৰ চলচ্চিত্ৰখনৰ বাবে ইণ্টাৰনেশ্যনেল কেথলিক অৰ্গেনাইজেশ্যন ফৰ চিনেমাৰপৰা অচিইচি বঁটা লাভ কৰিছিল। আন্তঃৰাষ্ট্ৰীয় জুৰীয়ে এই চলচ্চিত্ৰখনক এই বঁটা প্ৰদান কৰিছিল কাৰণ দ্য জাৰ্নি অৱ দ্য ষ্টোন চলচ্চিত্ৰখনে মানুহৰদ্বাৰা মানুহক কৰা শোষণৰ বিৰোধিতা কৰিছিল আৰু এখন অধিক ন্যায়সংগত সামাজিক ব্যৱস্থাৰ আহ্বান জনাইছিল।

তেওঁ তিনিবাৰকৈ বিবাহ পাশত আবদ্ধ হৈছে। তেওঁ ইৰানৰ প্ৰয়াত পপ গায়িকা গিটি পাশায়ীৰ সৈতে ১৯৯১ চনলৈকে দাম্পত্য জীৱন অতিবাহিত কৰিছিল আৰু তাৰ পিছত তেওঁ আন এগৰাকী ইৰানী পপ গায়িকা গুগুশক বিয়া কৰায়।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চিত্ৰনাট্য লেখক
গেছ ধ্ৰুৱক

R ৰ মান
একক(V P T −1 n−1)
8.314 4598(48)
J K−1 mol−1

kJ K−1 kmol−1

erg K−1 mol−1

amu (km/s)2 K−1

L kPa K−1 mol−1

cm3 kPa K−1 mol−1

m3 Pa K−1 mol−1

cm3 MPa K−1 mol−1

m3 bar K−1 mol−1

L bar K−1 mol−1

L Torr K−1 mol−1

kcal K−1 mol−1

L atm K−1 mol−1

cm3  atm K−1 mol−1

গেছ ধ্ৰুৱক (মলাৰ, বিশ্বজনীন, বা আদৰ্শ গেছ ধ্ৰুৱক বুলিও জনা যায়।) হ'ল এটা ভৌতিক ধ্ৰুৱক। ইয়াক পদাৰ্থ বিজ্ঞানৰ বিভিন্ন মৌলিক সমীকৰণত ব্যৱহাৰ কৰা হয়; যেনে - আদৰ্শ গেছ সমীকৰণ আৰু নাৰ্নষ্ট সমীকৰণ। গেছ ধ্ৰুৱক বল্টজমেন ধ্ৰুৱকৰ সমতুল্য। এই ধ্ৰুৱকটো বয়লৰ সূত্ৰ, চাৰ্লচৰ সূত্ৰ, এভ'গেড্ৰ'ৰ সূত্ৰ আৰু গে'-লুছাকৰ সূত্ৰৰ ধ্ৰুৱকবোৰৰ সমন্বয়। গেছ ধ্ৰুৱকক বা ) চিহ্নৰে সূচোৱা হয়।

মাত্ৰা

আদৰ্শ গেছ সমীকৰণ PV = nRTৰ পৰা পাওঁ:

য'ত P চাপ, V আয়তন, n ম'ল সংখ্যা, আৰু T উষ্ণতা।

যিহেতু চাপ হৈছে প্ৰতি একক কালিত বলৰ মান, গতিকে গেছ সমীকৰণটো তলত দিয়া ধৰণে লিখিব পৰা যাব:

কালি আৰু আয়তন হৈছে ক্ৰমে (length)2 আৰু (length)3 । গতিকে:

যিহেতু বল × দীঘ = কাৰ্য:

আকৌ, আমি জানোঁ,

গতিকে R ক আমি তলত দিয়া ধৰণে লিখিব পাৰোঁ:

গতিকে, এছ আই এককত:

R =

তথ্য সংগ্ৰহ

শ্ৰেণী:ধ্ৰুৱক
পাৰিবাৰিক লোককথা

পৰিয়াল লোককথা হৈছে ব্যক্তিগত পৰিয়ালৰ গোটৰ ভিতৰত সংক্ৰমিত লোককথা আৰু পৰম্পৰাগত সংস্কৃতিৰ অধ্যয়ন আৰু ব্যৱহাৰৰ সৈতে জড়িত লোককথাৰ শাখা। ইয়াৰ ভিতৰত পৰিয়ালৰ সদস্যই উৎপাদিত শিল্পকৰ্ম বা পৰিয়ালৰ অনুষ্ঠানৰ সোঁৱৰণী হিচাপে সংৰক্ষণ কৰা স্মৃতিচিহ্নসমূহো অন্তৰ্ভুক্ত। ইয়াত পৰিয়ালৰ ফটো, ফটো এলবাম, লগতে ভৱিষ্যতৰ বাবে ৰখা অন্যান্য পৃষ্ঠাৰ বাণ্ডিল যেনে:প্ৰমাণপত্ৰ, চিঠি, জাৰ্নেল, টোকা, আৰু বজাৰ কৰা তালিকা অন্তৰ্ভুক্ত কৰা হৈছে। সঁচা পৰিঘটনাৰ বিষয়ে কথা কোৱা পাৰিবাৰিক কথা আৰু কাহিনীবোৰক এক উমৈহতীয়া পাৰিবাৰিক পৰিচয় বৰ্তাই ৰখাৰ উপায় হিচাপে পুনৰুল্লেখ কৰা হয়। পাৰিবাৰিক ৰীতি-নীতিসমূহ অতি সঘনাই পালন, পৰিৱৰ্তন, সৃষ্টি কৰা বা পুনৰুত্থান কৰা হয়। প্ৰতিবাৰেই পৰিণতি হ’ল পৰিয়ালটোক অনন্য বুলি ধৰি ধাৰণাটোক সংজ্ঞায়িত আৰু দৃঢ়তৰ কৰা।

পৰিয়ালৰ লোককথাক দীৰ্ঘদিন ধৰি আঞ্চলিক, জাতিগত, ধৰ্মীয় বা বৃত্তিগত গোটৰ নথিপত্ৰত অন্তৰ্ভুক্ত কৰা হৈছে। ১৯৫৮ চনত মৌখিক ইতিহাসৰ পথ প্ৰদৰ্শক মডি ব'টাৰাইটে "পৰিয়ালৰ কাহিনী"ৰ নথিভুক্ত কৰিবলৈ কৰা আহ্বানৰ প্ৰতি সঁহাৰি জনাইলোককথাবিদসকলে নিজৰ পৰিয়ালত প্ৰচলিত গল্প আৰু পৰম্পৰাৰ প্ৰকাশিত বিৱৰণীৰে সমৰ্থন আগবঢ়ায় । ১৯৭০ চনত পৰিয়ালৰ লোককথাৰ গোটটো ক্ৰমাৎ সংজ্ঞায়িত উপাদান হিচাপে গণ্য হ’বলৈ আৰম্ভ কৰে। এল কেৰেন বাল্ডউইনৰ অপ্ৰকাশিত গৱেষণা পত্ৰখনে (১৯৭৫)পৰিয়ালৰ লোককথাৰ বাবে অধিক তাত্ত্বিক ভিত্তি স্থাপন কৰিছিল৷ তেওঁৰ মতে "...পৰিয়ালটো কেৱল লোকগোটেই নহয়, ই যিকোনো ব্যক্তিৰ অন্তৰ্গত প্ৰথম লোকগোট।"

ইয়াৰ পিছত এই ক্ষেত্ৰখন বহল হৈ পৰিয়ালৰ সম্প্ৰসাৰিত সংজ্ঞাটোকো সামৰি ল’লে। সন্তান আৰু ককা-আইতা থকা বিষমযৌন বিবাহিত দম্পতীৰে গঠিত গতানুগতিক বহল পৰিয়ালটোত এতিয়া সমকামী সংগী, অবিবাহিত প্ৰতিশ্ৰুতিবদ্ধ সম্পৰ্ক আৰু অগতানুগতিক পদ্ধতি আৰু পদ্ধতিৰ দ্বাৰা তুলি লোৱা বা জন্ম লোৱা সন্তানক অন্তৰ্ভুক্ত কৰা হৈছে। সেই অনুসৰি পাৰিবাৰিক পৰম্পৰা নিজেই সলনি হৈ আছে।

পৰিয়ালৰ লোককথাৰ অধ্যয়ন বংশাৱলী বা পৰিয়ালৰ ইতিহাসৰ পৰা পৃথক। ঐতিহাসিক তাৰিখ, স্থান আৰু পৰীক্ষাযোগ্য পৰিঘটনাৰ ওপৰত গুৰুত্ব দিয়াৰ পৰিৱৰ্তে এই অধ্যয়নৰ ক্ষেত্ৰখনে পৰিয়ালটোক এক সুকীয়া সামাজিক গোট হিচাপে সংজ্ঞায়িত কৰা অনন্য কাহিনী, ৰীতি-নীতি আৰু হস্তশিল্পক নিৰীক্ষণ কৰে। পৰিয়ালৰ জ্ঞান আৰু মূল্যবোধৰ এটা গোট প্ৰকাশ কৰিবলৈ পৰিয়ালৰ জ্ঞান প্ৰায়ে সলনি হয়। পৰিয়ালৰ জ্ঞানে পাৰিবাৰিক কাহিনীৰ সংজ্ঞা দিয়ে। ১৯৯৬ চনত আমেৰিকাৰ লোককথাবিদ বাৰে ট’লকেনে লিখিছিল:

এটা ব্যক্তিগত পৰিয়ালৰ বাবে লোককথা হৈছে ইয়াৰ এক উমৈহতীয়া অতীতৰ সৃষ্টিশীল প্ৰকাশ। কেঁচা অভিজ্ঞতাবোৰ পাৰিবাৰিক কাহিনী, প্ৰকাশ আৰু ফটোলৈ ৰূপান্তৰিত হোৱাৰ লগে লগে সেইবোৰক এনে ৰূপত সংহিতাভুক্ত কৰা হয় যিবোৰ সহজেই মনত পেলাব পাৰি, পুনৰ ক’ব পাৰি আৰু উপভোগ কৰিব পাৰি। তেওঁলোকৰ নাটক আৰু সৌন্দৰ্য উচ্চতৰ হৈ পৰে, আৰু পৰিয়ালৰ অতীতক প্ৰয়োজন আৰু ইচ্ছা অনুসৰি পুনৰ গঢ় দিয়াৰ লগে লগে সুলভ হৈ পৰে। ইয়াৰ কাহিনী, ফটোগ্ৰাফ আৰু পৰম্পৰা ব্যক্তিগতকৃত আৰু প্ৰায়ে অভিজ্ঞতাৰ সৃষ্টিশীল পাতন৷

তথ্যসূত্ৰ

শ্ৰেণী:লোককথা
পোংগল

পোংগল (, ) অথবা থাই পোংগল দক্ষিণ ভাৰতৰ ঘাইকৈ তামিল হিন্দুসকলে উদযাপন কৰা কৃষিভিত্তিক উৎসৱ। তামিল দিনপঞ্জীৰ থাই মাহৰ প্ৰথম দিনা সাধাৰণতে ইংৰাজী জানুৱাৰী মাহৰ ১৪/১৫ তাৰিখে পোংগল উদযাপন কৰা হয়। এই উৎসৱ সূৰ্য দেৱতাৰ প্ৰতি ধন্যবাদ জনাবলৈ পালন কৰা হয়। মকৰ সংক্ৰান্তিৰ দিনা অনুষ্ঠিত এই উৎসৱৰ সময়ত ভাৰতৰ আন আন অঞ্চলত বিভিন্ন স্থানীয় আঞ্চলিক উৎসৱ উদযাপন কৰা হয়। পোংগল তিনিদিনীয়াকৈ পালন কৰা হয়। এই তিনি দিনক ক্ৰমে 'ভোগী পোংগল', 'সূৰ্য পোংগল', আৰু 'মাটু পোংগল' বুলি কোৱা হয়। পাৰম্পৰিক ঐতিহ্য অনুসৰি এই উৎসৱ শীতকালৰ সমাপ্তি আৰু সূৰ্যৰ ছমাহজোৰা যাত্ৰাৰ আৰম্ভণিক উদযাপন কৰিবলৈ পোংগল পালন কৰা হয়। এই সময়ত সূৰ্যয়ে মকৰ ৰাশিত প্ৰৱেশ কৰে। ইয়াক উত্তৰায়ন বুলিও কোৱা হয়। পোংগল নামৰ আক্ষৰিক অৰ্থ হৈছে "উতলা, উপচি পৰা" আৰু এই নাম পোংগল উৎসৱত বিশেষভাবে তৈয়াৰ কৰা নতুনকৈ সংগ্ৰহ কৰা চাউলৰ পাৰম্পৰিক ব্যঞ্জনটো গাখীৰ আৰু চেনিৰে উতলাই দিয়া একে নামৰ মিষ্টান্ন ব্যঞ্জনৰ পৰা আহিছে। ই পৰম্পৰাগতভাৱে চাউলৰ গুৰিৰে ক'লাম নামৰ তামিল আল্পনা সজা, ঘৰত প্ৰাৰ্থনা কৰা, পৰিয়াল আৰু বন্ধুবৰ্গৰ সৈতে একেলগে মিলিত হোৱা আৰু একাত্মতাৰ সামাজিক বন্ধন নৱীকৰণ ৰখাৰ বাবে উপহাৰ প্ৰদান কৰাৰ এক অনুষ্ঠান।

পোংগল তামিলনাডু আৰু পুডুছেৰীৰ তামিল সকলৰ আটাইতকৈ গুৰুত্বপূৰ্ণ উৎসৱ। ইয়াৰ লগতে শ্ৰীলংকাৰ তামিল সকলেও পোংগল পালন কৰে। তদুপৰি বিশ্বৰ বিভিন্ন ঠাইত সিঁচৰত তামিল সকলে বিশেষকৈ মালয়েছিয়া, মৰিছাছ, দক্ষিণ আফ্ৰিকা, চিংগাপুৰ, আমেৰিকা যুক্তৰাষ্ট্ৰ, যুক্তৰাজ্য আৰু কানাডাত পোংগল উদযাপন কৰে।

তথ্য উৎস

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
জীয়াই থকাৰ অধিকাৰ

জীয়াই থকাৰ অধিকাৰ( হৈছে এক বিশ্বাস, যি এজন ব্যক্তিৰ জীৱন সম্পৰ্কীয় অধিকাৰৰ কথা কয় লগতে চৰকাৰ তথা অন্য কোনো অস্তিত্বৰ দ্বাৰা এটা জীৱনৰ বিনাশ কাৰ্য অযুক্তিকৰ বুলি দাবী উত্থাপন কৰে। মৃত্যুদণ্ড, যুদ্ধ, গৰ্ভপাত, ইচ্ছামৃত্যু, পুলিচৰ অত্যাচাৰ, ন্যায়সংগত হত্যা, আৰু পশু অধিকাৰ আদি বিষয়ৰ পৰিপ্ৰেক্ষিতত জীয়াই থকাৰ অধিকাৰ সম্পৰ্কীয় এই বিতৰ্কিত ধাৰণাটোৰ উৎপত্তি হৈছে। বিভিন্ন ব্যক্তিৰ এই সম্পৰ্কে এইবুলি আপত্তি থাকিব পাৰে যে, এই নীতি সমূহ কোন কোন ক্ষেত্ৰত প্ৰয়োগ হয় য'ত নেকি পূৰ্বৰে পৰা এনে সূচীভুক্ত সমস্যা অন্তৰ্ভুক্ত হৈ আছে।

গৰ্ভপাত

জীয়াই থকাৰ অধিকাৰ অভিধাটো বিশেষভাৱে গৰ্ভপাত সম্পৰ্কীয় বিতৰ্কৰ যুক্তি হিচাপে সেইসকল লোকে উত্থাপন কৰে যি এই গৰ্ভপাতৰ অনুশীলন বন্ধ হোৱাটো বিচাৰে নতুবা অন্ততঃ ইয়াৰ অনুপাত হ্ৰাস হোৱাটো বিচাৰে।
জীয়াই থকাৰ অধিকাৰ বাক্যাংশ ১৯৫১ চনৰ এক Papal encyclical-ত পোপ দ্বাদশ পায়াচে এই বুলি আগবঢ়াইছিল:
প্ৰতিজন মানুহেই, আনকি গৰ্ভত পালিত সন্তান এটিৰো জীয়াই থকাৰ অধিকাৰ আছে আৰু এই অধিকাৰ প্ৰত্যক্ষ ভাৱে ঈশ্বৰে প্ৰদান কৰিছে। ইয়াত অভিভাৱক, বা অন্য কোনো ব্যক্তি তথা সমাজৰ হস্তক্ষেপৰ অধিকাৰ নাই। গতিকে কোনো ব্যক্তি, সমাজ, মানৱ কৰ্তৃপক্ষ, বিজ্ঞানৰ এই অধিকাৰ নাই যিয়ে কোনো চিকিৎসা সম্বন্ধীয় কাৰণতেই হওক বা কোনো সামাজিক, অৰ্থনৈতিক তথা নৈতিক কাৰণত এটি নিষ্পাপ শিশুক জন্মৰ পূৰ্বেই ধ্বংস কৰিব পাৰি বুলি আইনী যুক্তি আগবঢ়াব। ---পোপ দ্বাদশ পায়াচ, অক্টোবৰ ২৯, ১৯৫১

তথ্যউৎস
ডাঙৰীয়া (লোকবিশ্বাস)

ডাঙৰীয়া হৈছে অসমীয়া লোকবিশ্বাসত প্ৰচলিত সন্মানীয় বয়সস্থ ব্যক্তিৰ অলৌকিক শক্তি৷ ভিন্ন প্ৰকাৰৰ ডাঙৰীয়া অসমীয়া জনজীৱনত প্ৰচলিত যেনে বুঢ়া ডাঙৰীয়া, গন্তিয়াল ডাঙৰীয়া, হাবি ডাঙৰীয়া, লগতে চামোন, গাঁও ৰজা আদি গছত বাস কৰা অলৌকিক শক্তি।ডাঙৰীয়াসকলক উপাসনা কৰোতে ৰঙা কুকুৰা আগবঢ়ায়। বিশেষকৈ হাবি ডাঙৰীয়াক উপাসনা কৰোতে বিয়া নপতা চেঙেলিয়া লৰাই কুকুৰা বলি দি ভোজভাত দিয়ে।ভিন্ন অলৌকিক শক্তিসমূহৰ ভিতৰত ডাঙৰীয়াৰ প্ৰভাৱ গভীৰ। সমপৰ্যায়ৰ আলখনী নামৰ তিৰোতা গোসাঁনী এগৰাকী আম গছত থাকে। ডাঙৰীয়া দেখাত ওখ, তেওঁ বগা পাগুৰী মাৰে আৰু চুৰীয়া কামিজ পৰিধান কৰে। ডাঙৰীয়াই সহজতে কাৰো গাত নলম্ভে আৰু কাৰো ক্ষতি নকৰে যদিহে ব্যক্তি জনে বিশেষ একো ক্ষতি নকৰে বা তেওঁ বাস কৰা গছজোপা নাকাটে।

বুঢ়া ডাঙৰীয়া

প্ৰচলিত ধাৰণামতে, বুঢ়া ডাঙৰীয়া দেখাত শুৱনি এজন সুপুৰুষৰ আকৃতিৰ অলৌকিক শক্তি৷ বট, আঁহত, জৰী আদি ওখ গছত বুঢ়া ডাঙৰীয়াৰ বাস৷ বুঢ়া ডাঙৰীয়াই বগা ধুতী, পাঞ্জাবী পিন্ধি গাত চেলেং চাদৰ লয় আৰু মূৰত মথুৰা পাগ মাৰি ঘোঁৰাত উঠি ফুৰে৷ বুঢ়া ডাঙৰীয়া কোনো সম্ভ্ৰান্ত, সৎ আৰু শ্ৰদ্ধেয় মৃতলোকৰ প্ৰতীক৷ সাধাৰণতে পূৰ্ণিমাৰ ৰাতি বুঢ়া ডাঙৰীয়া গছৰ পৰা নামি শুকুলা ঘোঁৰাত উঠি গাওঁ পৰিভ্ৰমণ কৰে৷ গাওঁ পৰিভ্ৰমণ কৰিলে গাঁওলৈ কোনো অপায়-অমঙ্গল নাহে৷

গন্তিয়াল ডাঙৰীয়া

গন্তিয়াল ডাঙৰীয়া হৈছে অসমৰ লোককথাৰ অন্তৰ্গত এক অলৌকিক শক্তি। বুঢ়া ডাঙৰীয়াৰ দৰে এই আত্মাবোৰো জ্ঞানী আৰু উপকাৰী। গন্তিয়াল ডাঙৰীয়াই সাধাৰণতে গছৰ গুৰিত পুতি থোৱা গুপ্ত ধনৰ ৰক্ষক হিচাপে কাম কৰে। যদি কোনোবাই সেই গছৰ তলত নিস্বাৰ্থ আৰু দান-বৰঙণি কৰে, তেতিয়া তেওঁ আৱিৰ্ভাৱ হৈ সেই ব্যক্তিজনক সোণ আৰু মণিৰে পুৰস্কৃত কৰে বুলি বিশ্বাস কৰা হয়।

চামোন ডাঙৰীয়া

চামোন ডাঙৰীয়া নিবোকা হৈ মনে মনে থাকে সেয়ে তেওঁক নিবোকা চামোন বুলিও কোৱা হয়। এয়া তেওঁৰ বিশিষ্ট লক্ষণ। চামোন ডাঙৰীয়াই লম্ভিলে মানুহে সকলো জ্ঞান চেতনা হেৰুৱাই পেলাই। আনকি মাত বোল মাতিব নোৱাৰা হৈ পৰে। চামোন শব্দটি অচলতে চাম গছৰ পৰা উদ্ভৱ হোৱা বুলি কওৱা হয়। চাম গছতেই স্সধাৰণতে চামোন ডাঙৰীয়া থাকে। নাহৰ গছ বা আন জোপোহা গছতো চামোন ডাঙৰীযা থাকে। যেতিয়া মানুহে এনে গছৰ ডাল কাটে নাইবা গছৰ তলত যধে মধে প্ৰসাৱ কৰে। তেতিয়াই চামোন ডাঙৰীয়া দোষ ধৰে আৰু মানুহৰ গাত লম্ভে।

তথ্যসূত্ৰ

শ্ৰেণী:লোকবিশ্বাস
শ্ৰেণী:ভূত-প্ৰেত